ՀԱՍՏԱՏՎԱԾ ԵՆ

Եվրասիական տնտեսական հանձնաժողովի խորհրդի

2015 թվականի հոկտեմբերի 14-ի թիվ 92 որոշմամբ

ՊԱՀԱՆՋՆԵՐ

Բույսերի կարանտինի համար նախատեսված կետերի (բուսասանիտարական հսկիչ կետերի) նյութատեխնիկական հագեցվածությանն ու սարքավորվածությանը ներկայացվող

I. Ընդհանուր դրույթներ

1. Սույն պահանջները մշակված են «Սանիտարական, անասնաբուժասանիտարական և կարանտինային բուսասանիտարական միջոցառումներ իրականացնելու մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 12 հավելված) 20-րդ կետին համապատասխան և դրանցով սահմանվում են պահանջներ բույսերի կարանտինի համար նախատեսված նոր կառուցվող կետերի (բուսասանիտարական հսկիչ կետերի) նյութատեխնիկական հագեցվածության ու սարքավորվածության և բույսերի կարանտինի համար նախատեսված գործող կետերի (բուսասանիտարական հսկիչ կետերի) վերակառուցման նկատմամբ այն անցման կետերում, որոնք նախատեսված են Եվրասիական տնտեսական միության մաքսային սահմանով կարանտինային հսկողության վերցված արտադրանքի (կարանտինային հսկողության վերցված բեռների, կարանտինային հսկողության վերցված նյութերի, կարանտինային հսկողության վերցված ապրանքների) տեղափոխման համար (այսուհետ համապատասխանաբար՝ անցման կետեր, Միություն, կարանտինային հսկողության վերցված արտադրանք) և Միության անդամ պետությունների օրենսդրությանը համապատասխան սահմանվող այլ վայրերում (այսուհետ՝ բուսասանիտարական հսկիչ կետեր)։

***(1-ին կետը փոփ., լրաց. ԵՏՀԽ 26.01.18 թիվ 11)***

2. Սույն պահանջներում օգտագործվող հասկացությունները կիրառվում են «Եվրասիական տնտեսական միության մասին» 2014 թվականի մայիսի 29-ի պայմանագրով սահմանված իմաստներով:

II. Ընդհանուր պահանջներ։

3. Բուսասանիտարական հսկիչ կետի շինարարության (վերակառուցման) նախագիծը, անձանց, տրանսպորտային միջոցների և կարանտինային հսկողության վերցված արտադրանքի անցումը կազմակերպելու սխեման, տրանսպորտային միջոցների և կարանտինային հսկողության վերցված արտադրանքի նկատմամբ կարանտինային բուսասանիտարական հսկողության (վերահսկողության) անցկացման համար տեխնոլոգիական սարքավորումների քանակը և տեղադրման վայրերը, կարանտինային հսկողության վերցված արտադրանքի անցման, պահպանման, վարակազերծման և ոչնչացման (ուտիլիզացման) համար տեխնոլոգիական սարքավորումների կազմը, տիպը և տեղադրման վայրը համաձայնեցվում են Միության անդամ պետությունների՝ բույսերի կարանտինի հարցերով լիազորված մարմինների (այսուհետ՝ լիազորված մարմիններ) և Միության անդամ պետությունների՝ հսկողություն իրականացնող այլ մարմինների հետ՝ բուսասանիտարական հսկիչ կետն անցման կետում տեղակայելու դեպքում։

4. Բուսասանիտարական հսկիչ կետի տեղակայման վայրն ընտրվում է՝ կախված միջազգային տրանսպորտային հաղորդակցության տեսակից, Միության մաքսային սահմանով կարանտինային հսկողության վերցված արտադրանքի տեղափոխման ինտենսիվությունից, բնական առանձնահատկություններից, բեռնային գործողություններ իրականացնելու համար նախատեսված՝ գոյություն ունեցող կամ նախագծվող շենքերի ու շինությունների դիրքից, կարանտինային բուսասանիտարական հսկողության (վերահսկողության) և հսկողության այլ տեսակների ընթացակարգերի իրականացումից։

5. Զննման համար նախատեսված շինությունները, արտադրական կառույցներն ու հատուկ հրապարակների տարածքները պետք է նախագծված լինեն այնպես, որ պայմաններ ապահովեն կարանտինային հսկողության վերցված արտադրանքի վարակազերծման համար և համապատասխանեն Միության անդամ պետությունների օրենսդրության պահանջներին։

6. Բուսասանիտարական հսկիչ կետի շենքերի, կառույցների ու շինությունների քանակը որոշվում է՝ կախված կարանտինային հսկողության վերցված արտադրանքի բեռնահոսքի ինտենսիվությունից։

7. «Բուսասանիտարական հսկիչ կետի՝ կարանտինային բուսասանիտարական հսկողության (վերահսկողության) կազմակերպման համար անհրաժեշտ շենքերը, կառույցներն ու շինությունները, այդ թվում՝ անցման կետում հսկիչ կետի տեղակայման դեպքում, սարքավորվում են համալիր կերպով՝ հաշվի առնելով այդ կետը (անցման կետը) հետագայում զարգացնելու հնարավորությունը՝ առանց խախտելու դրա գործունեությունը։ Բուսասանիտարական հսկիչ կետ նախագծելիս աշխատանքային տեղերի թիվը որոշվում է՝ ելնելով «6 քառակուսի մետր՝ մեկ աշխատանքային տեղի համար» նորմատիվից։

8. Բուսասանիտարական հսկիչ կետի շինությունները պետք է սարքավորված լինեն օդափոխման, օդորակման համակարգերով, ջեռուցման համակարգով, ջրամատակարարման ու կոյուղու համակարգով, հակահրդեհային ազդանշանման համակարգով և հրդեհաշիջման միջոցներով, ազդարարման համակարգով՝ արտակարգ իրավիճակի դեպքում։

9. Բուսասանիտարական հսկիչ կետն ապահովվում է ավտոմոբիլային տրանսպորտով, ինչպես նաև սարքավորվում է տրանսպորտային միջոցների կայանման համար հրապարակով։

10. Այն ծովային, գետային, լճային կետերի, երկաթուղային և ավտոմոբիլային կայանների, միջազգային օդանավակայանների շուրջ, որոնցում ստեղծվել են բուսասանիտարական հսկիչ կետեր, 3 կիլոմետրանոց գոտում անցկացվում են կարանտինային հսկողության վերցված օբյեկտների պարբերական կարանտինային բուսասանիտարական հետազոտություններ։

11. Բուսասանիտարական հսկիչ կետի մերձատար ուղիները, երթևեկելի ճանապարհներն ու հետիոտնային ուղիները, բեռնման-բեռնաթափման հրապարակները պետք է ունենան փոշի չառաջացնող, հարթ, անջրաթափանց, լվանալու և ախտահանելու համար հեշտ հասանելի կոշտ ծածկույթ, ջրատար խողովակների լավ համակարգ՝ մթնոլորտային տեղումների, ձնհալքի և ողողաջրերը կոյուղի հեռացնելու համար։ Բուսասանիտարական հսկիչ կետերի տարածքում չի թույլատրվում ծառային բուսականության ու թփուտների առկայությունը։

11.1. Բուսասանիտարական հսկիչ կետերերի շենքերը, կառույցները և շինությունները պետք է սարքավորված լինեն այնպես, որ այդ արտադրանքի մասով ապահովեն կարանտինային հսկողության վերցված արտադրանքի պահպանվածությունը և կարանտինային բուսասանիտարական հսկողություն (վերահսկողություն) անցկացնելու հնարավորությունն ամբողջ ծավալով:

***(11.1-ին կետը լրաց. ԵՏՀԽ 26.01.18 թիվ 11)***

III. Բուսասանիտարական հսկիչ կետերի ծառայողական շինությունների կազմը և դրանց ներկայացվող պահանջները

12. Բուսասանիտարական հսկիչ կետերի գործունեության համար նախատեսվում են հետևյալ ծառայողական շինությունները՝

ա) օպերատիվ նշանակության շինություններ,

բ) հատուկ նշանակության շինություններ,

գ) կենցաղային (տնտեսական) նշանակության շինություններ:

13. Բուսասանիտարական հսկիչ կետի ծառայողական շինության մուտքը սարքավորվում է տեղեկատվական ցուցանակներով, որոնք պարունակում են տեղեկություններ դրա անվանման, բուսասանիտարական հսկիչ կետի և համապատասխան լիազորված մարմնի տարածքային ստորաբաժանման գերատեսչական ենթակայության, աշխատանքի ռեժիմի, կոնտակտային հեռախոսահամարների մասին, ինչպես նաև տեղեկատվական ստենդներով, որոնք պարունակում են հետևյալ տեղեկություննեը՝

ա) լիազորված մարմնի գտնվելու վայրը, աշխատանքի գրաֆիկը, հեռախոսահամարը, պաշտոնական կայքի հասցեն՝ «Ինտերնետ» տեղեկատվական-հեռահաղորդակցական ցանցում,

բ) քաղվածքներ լիազորված մարմնի պաշտոնատար անձանց գործունեությունը կարգավորող օրենսդրական և այլ նորմատիվ իրավական ակտերից։

14. Օպերատիվ նշանակության շինություններն օգտագործվում են անմիջականորեն կարանտինային բուսասանիտարական հսկողություն (վերահսկողություն) իրականացնող բուսասանիտարական հսկիչ կետերի պաշտոնատար անձանց տեղավորելու համար:

15. Հատուկ նշանակության շինություններն օգտագործվում են կարանտինային հսկողության վերցված արտադրանքի փորձանմուշների ու նմուշների, հատուկ տեխնիկական միջոցների և քիմիական ռեակտիվների լաբորատոր հետազոտություններ, շտապ վերլուծություն անցկացնելու և պահպանելու համար, տրանսպորտային միջոցների և կարանտինային հսկողության վերցված արտադրանքը վարակազերծելու համար, կարանտինային հսկողության վերցված վարակված արտադրանքը ոչնչացնելու համար։

16. Միջազգային օդանավակայանների, ծովային (գետային) նավահանգիստների, երկաթուղային և ավտոմոբիլային կայանների ուղևորական ուղղությունների անցման կետում բուսասանիտարական հսկիչ կետի տեղակայման դեպքում միջազգային հաղորդակցության տրանսպորտային միջոցների ուղևորների և սպասարկող անձնակազմի ձեռքի ծանրոցի և ուղեբեռի զննման համար մաքսային հսկողության գոտիներում տեղադրվում են անհրաժեշտ տեխնիկական և կապի միջոցներով սարքավորված սրահներ, խցիկներ, կանգնակներ։

17. Բեռնատար տերմինալների անցման կետում բուսասանիտարական հսկիչ կետի տեղակայման դեպքում որոշվում են անհրաժեշտ տեխնիկական և կապի միջոցներով սարքավորված աշխատանքային տեղեր՝ կարանտինային բուսասանիտարական հսկողություն (վերահսկողություն) իրականացնելու համար, որոնք տեղադրվում են մաքսային հսկողության գոտիներում, այդ թվում՝ ապրանքների և տրանսպորտային միջոցների զննման գոտիներում։

18. Բեռնման-բեռնաթափման աշխատանքների անցկացման վայրերում տեղադրվում է տակդիրների (պալետ), ընդկալների և այլ հարմարանքների վրա ապրանքները կշռելու հնարավորություն ապահովող կշռող սարքավորում։

19. Բուսասանիտարական հսկիչ կետի ծառայողական շինությունները սարքավորվում են, սույն պահանջների 1-ին հավելվածով նախատեսված սահմանված՝ տիպային ցանկին համապատասխան։

***(19-րդ կետը փոփ. ԵՏՀԽ 26.01.18 թիվ 11)***

IV. Տրանսպորտային միջոցների և կարանտինային հսկողության վերցված արտադրանքի զննման համար նախատեսված շինություններին ներկայացվող պահանջները

20. Տրանսպորտային միջոցների և կարանտինային հսկողության վերցված արտադրանքի (տրանսպորտի և կարանտինային հսկողության վերցված արտադրանքի համապատասխան տեսակի համար) կարանտինային բուսասանիտարական շուրջտարյա հսկողության (վերահսկողության) համար շինությունները պետք է ապահովեն կարանտինային հսկողության վերցված արտադրանքի պահպանման համար անհրաժեշտ տեխնոլոգիական ռեժիմն ու պայմանները, ինչպես նաև կարանտինային հսկողության վերցված արտադրանքի ձևակերպման ժամանակահատվածում կարանտինային օբյեկտների տարածման կանխարգելումը։

21. Տրանսպորտային միջոցների և կարանտինային հսկողության վերցված արտադրանքի զննման համար նախատեսված շինությունները (այսուհետ՝ զննման համար նախատեսված շինություններ) պետք է համապատասխանեն հետևյալ պահանջներին՝

ա) լուսավորումը (բնական, արհեստական, ընդհանուր, տեղային) պետք է ապահովի տրանսպորտային միջոցների և կարանտինային հսկողության վերցված արտադրանքի զննում անցկացնելու համար լուսավորության բավարար մակարդակ,

բ) պատերը չպետք է ունենան ճաքեր, պետք է լինեն ներկված կամ սպիտակեցված, պատուհանները պետք է հերմետիկ փակվեն,

գ) հատակները պետք է ունենան հարթ, առանց փոսերի, չսահող, մաքրելու համար հարմար, աշխատանքների իրականացման ընթացքում հնարավոր մեխանիկական, ջերմային կամ քիմիական ազդեցությունների նկատմամբ կայուն մակերես։ Հատակների կոնստրուկցիայի տարրերը չպետք է կուտակեն կամ կլանեն աշխատանքների իրականացման ընթացքում հատակին ընկնող վնասակար նյութեր։ Հատակի մակերեսը պետք է ունենա թեքություն՝ մթնոլորտային տեղումների ջրերը, հեղուկները՝ դեպի վաքեր, հատականցքեր կամ ջրանցքներ հոսքի համար.

դ) շինությունների չափսերը պետք է ապահովեն տրանսպորտի հարահոս շարժումը և առանց մանևրելու ելքը:

22. Շինություններից դուրս գտնվող վայրերում կարանտինային հսկողության վերցված արտադրանքի զննում անցկացնելու և բեռնման-բեռնաթափման համար սարքավորվում են շվաքարաններ։

23. Տրանսպորտային միջոցներից կարանտինային հսկողության վերցված արտադրանքը զննման համար նախատեսված շինությունում դատարկելու վայրերում ջերմաստիճանը տարվա ցուրտ եղանակին պետք է լինի 10 °С-ից ոչ ցածր։

24. Զննման համար նախատեսված շինություններում՝ անմիջապես զննում անցկացնելու և կարանտինային հսկողության վերցված արտադրանքի բեռնման-բեռնաթափման վայրերում պետք է տեղադրվեն հարթակներ, էստակադներ, թեքահարթակներ։ Անհրաժեշտության դեպքում հարթակները, էստակադները, թեքահարթակները պետք է սարքավորել հավասարիչ հարթակներով կամ օգտագործել կամրջակներ, հեծանածածկեր։

V. Կարանտինային բուսասանիտարական հսկողության (վերահսկողության) տեխնիկական միջոցներով բուսասանիտարական հսկիչ կետի հագեցվածությանը ներկայացվող պահանջները

25. Բուսասանիտարական հսկիչ կետի օպերատիվ և հատուկ նշանակության շինություններում տեղադրվում են կապի տեխնիկական միջոցներ։

26. Արտադրական սարքավորումների տեղադրումը պետք է ապահովի անվտանգությունը, սպասարկման և վերանորոգման հարմարավետությունը, համապատասխանի տեխնոլոգիական գործընթացի հաջորդականության պահանջներին և տեխնոլոգիական նախագծման հաստատված նորմերին։

27. Սարքավորումների և տեխնիկական միջոցների յուրաքանչյուր տեսակի անհրաժեշտ քանակը որոշվում է ըստ հետևյալ ելակետային տվյալների՝

ա) ծրագրվող բեռնահոսքը,

բ) ծրագրվող ուղևորահոսքը,

գ) կարանտինային հսկողության վերցված տեղափոխվող արտադրանքի տեսակը,

դ) աշխատանքի ռեժիմը (հերթափոխությունը)։

28. Բուսասանիտարական հսկիչ կետը կարանտինային բուսասանիտարական հսկողություն (վերահսկողություն) իրականացնելու համար հագեցվում է սարքավորումներով և գույքով՝ սույն պահանջների 2-րդ հավելվածով նախատեսված սահմանված տիպային ցանկին համապատասխան։

***(28-րդ կետը փոփ. ԵՏՀԽ 26.01.18 թիվ 11)***

ՀԱՎԵԼՎԱԾ թիվ 1

Բույսերի կարանտինի համար նախատեսված կետերի (բուսասանիտարական հսկիչ կետերի) նյութատեխնիկական հագեցվածությանն ու սարքավորվածությանը ներկայացվող պահանջների

ՏԻՊԱՅԻՆ ՑԱՆԿ

Բուսասանիտարական հսկիչ կետի ծառայողական շինությունների սարքավորումների

| Անվանումը | Մակերեսը | Կահույք | Սարքավորումներ | Կապ |
| --- | --- | --- | --- | --- |
| Օպերատիվ նշանակության շինություններ |
| Բուսասանիտարական հսկիչ կետի հերթապահ տեսուչների հերթափոխի սենյակ | առնվազն 6 մ2՝ յուրաքանչյուր մասնագետի համար | աշխատանքային սեղան, աթոռներ, փաստաթղթերի պահարան, չհրկիզվող պահարան՝ յուրաքանչյուր մասնագետի համար | յուրաքանչյուր մասնագետի համար համակարգիչ՝ «Ինտերնետ» տեղեկատվական-հաղորդակցական ցանցի օգտագործման հնարավորությամբ, պատճենահանման սարք, ֆաքս, տեսաներածող սարք, տպիչ սարք, հաշվիչ, հեռախոս | հեռախոսային, ֆաքսիմիլային, բջջային կապ, էլեկտրոնային փոստ, ռադիոկայաններ (ստացիոնար և շարժական), ներքին հեռախոսային կապ |
| Բուսասանիտարական հսկիչ կետի պետի աշխատասենյակ | առնվազն 12 մ2 | աշխատանքային սեղան, աթոռներ, հագուստի պահարան, փաստաթղթերի պահարան | համակարգիչ՝ «Ինտերնետ» տեղեկատվական- հեռահաղորդակցական ցանցի օգտագործման հնարավորությամբ, հեռախոս | հեռախոսային, ֆաքսիմիլային, բջջային, ներքին հեռախոսային կապ |
| Հատուկ նշանակության շինություններ |
| Կարանտինային բուսասանիտարական լաբորատորիա | առնվազն 20 մ2 | լաբորատոր սեղաններ, թրթռումից պաշտպանված սեղան՝ կշռելու համար, սեղան՝ քիմիական անալիզներ կատարելու համար, աթոռներ, լաբորատոր դարակաշարեր՝ սարքավորումներն ու օժանդակ գույքը պահելու համար, պահարաններ | ջրամատակարարման և կոյուղու համակարգ, համակարգիչ, պատճենահանման սարք, ֆաքս, տեսաներածող սարք, տպիչ սարք, հաշվիչ, հեռախոսներ, լաբորատոր սարքավորումներ, սառցախցիկով սառնարան, լվացարանակոնք՝ սառը և տաք ջրի ծորակ-խառնիչով, հեռախոս | հեռախոսային, ֆաքսիմիլային, ներքին հեռախոսային կապ |
| Շինություն (պահեստ)՝ հսկողության տեխնիկական միջոցները պահելու համար | առնվազն 16 մ2 | դարակաշարեր՝ հսկողության տեխնիկական միջոցները պահելու համար, սեղան, աթոռ, չհրկիզվող պահարան՝ փաստաթղթերը պահելու համար | անվտանգության ազդարարման համակարգ, հեռախոս | ներքին հեռախոսային կապ |
| Շինություն՝ կարանտինային հսկողության վերցված արտադրանքի փորձանմուշների և նմուշների պահման համար | առնվազն 9 մ2 | դարակաշարեր և պահարաններ՝ փորձանմուշների և նմուշների պահման համար, սեղան, աթոռներ | սառնարանային խցիկ, հեռախոս | ներքին հեռախոսային կապ |
| Շինություն (պահեստ)՝ պահման հատուկ պայմաններ պահանջող՝ կարանտինային հսկողության վերցված արգելապահված արտադրանքի պահման համար | առնվազն 60 մ2 | սեղան, աթոռներ | սառնարանային խցիկ, հեռախոս | ներքին հեռախոսային կապ |
| Շինություն՝ տրանսպորտային միջոցների և կարանտինային հսկողության վերցված արտադրանքի զննման համար | կախված տրանսպորտի տեսակից և կարանտինային հսկողության վերցված արտադրանքի ծավալից | սրահ, խցիկ, կանգնակ | հիդրավլիկ հավասարիչ հարթակ, ավտոբեռնիչ կամ էլեկտրաբեռնիչ, էլեկտրասայլակ, սանդուղք, էստակադ | ռադիոկապ |
| Շինություն՝ օդանավակայանի, ծովային (գետային) նավահանգստի, երկաթուղային կայարանի կամ ավտոմոբիլային կայանի բեռնատար տերմինալում կարանտինային հսկողության վերցված արտադրանքի նկատմամբ կարանտինային բուսասանիտարական հսկողություն (վերահսկողություն) անցկացնելու համար | առնվազն 10 մ2 | աշխատանքային սեղան, աթոռներ, փաստաթղթեր պահելու պահարան, չհրկիզվող պահարան, փորձանմուշների տեսազննման, նմուշների ձևավորման և փաթեթավորման համար նախատեսված լաբորատոր սեղան | համակարգիչ, պատճենահանող սարք, ֆաքս, հեռախոս | հեռախոսային (քաղաքային և ներքին), բջջային կապ, ռադիոկապ |
| Կարանտինային հսկողության վերցված վարակված արտադրանքի ոչնչացման համար նախատեսված շինություն (հրապարակ) | 10-15 մ2  | արգելամսեղիքի ջերմային ոչնչացման համար նախատեսված վառարան կամ բուսասանիտարական հոր, սարքավորումներ պահելու համար նախատեսված պահարան, սեղան, աթոռներ | հեռախոս | ներքին հեռախոսային կապ |
| Թունաքիմիկատների պահման համար նախատեսված շինություն (պահեստ) | 10 մ2 | սեղան, աթոռներ, դարակաշարեր, թունավոր նյութերի պահման համար նախատեսված մետաղական պահարան | հեռախոս | ներքին հեռախոսային կապ |
| Տրանսպորտային միջոցների և կարանտինային հսկողության վերցված արտադրանքի վարակազերծման համար սարքավորումներով շինություն (հրապարակ) |  |  | ծխահարման շարժական խցիկ՝ 4 մ3 ծավալով, երկաթուղային վագոնների վակուումային խցիկներ՝ 300 մ3 ծավալով (կամ վարակազերծման համարժեք համակարգ), ավտոմեքենաների և բեռնարկղերի վակուումային խցիկներ՝ 150 մ3 ծավալով (կամ վարակազերծման համարժեք համակարգ) 1-2 մ3 տարողությամբ ոչ վակուումային խցիկներ, հեռախոս | ներքին հեռախոսային կապ |
| Կենցաղային (տնտեսական) նշանակության շինություններ |
| Հանդերձարան | 12 մ2 | պահարաններ՝ վերնազգեստի համար, բազմոց, սեղան, աթոռներ, չորուցիչ՝ հագուստի և կոշկեղենի համար |  |  |
| Պահեստասենյակ | 6-8 մ2 | ախտահանիչ միջոցների և տնտեսական գույքի պահման համար նախատեսված դարակաշարեր | բարձր ճնշման ապարատ՝ շինության սարքավորումները ախտահանելու համար |  |
| Սանիտարական բլոկ` (զուգարան, ցնցուղ) տղամարդկանց և կանանց համար | 6 մ2 | Ցնցուղարան, ձեռքերը լվանալու համար նախատեսված լվացարանակոնք՝ սառը և տաք ջրի ծորակ-խառնիչով, զուգարանակոնք | ջրամատակարարման և կոյուղու համակարգ |  |
| Հանգստի սենյակ (ճաշարան) | առնվազն 20 մ2 (կախված մասնագետների թվից) | սեղաններ, աթոռներ, բազմոց, սպասքի պահարան | հեռուստացույց, սառնարան, միկրոալիքային վառարան, էլեկտրաթեյնիկ, հեռախոս | ներքին հեռախոսային կապ |

ՀԱՎԵԼՎԱԾ թիվ 2

Բույսերի կարանտինի համար նախատեսված կետերի (բուսասանիտարական հսկիչ կետերի) նյութատեխնիկական հագեցվածությանն ու սարքավորվածությանը ներկայացվող պահանջների

ՏԻՊԱՅԻՆ ՑԱՆԿ

կարանտինային բուսասանիտարական հսկողություն (վերահսկողություն) իրականացնելու համար նախատեսված սարքավորումների և գույքի

| Տեխնիկական միջոցի անվանումը | Չափման միավոր | Ծովային ԲՀԿ\* | Օդային ԲՀԿ\* | Ավտոմոբիլային ԲՀԿ\* | Երկաթուղային ԲՀԿ\* |
| --- | --- | --- | --- | --- | --- |
| Բուսասանիտարական հսկիչ կետում կարանտինային բուսասանիտարական ստացիոնար լաբորատորիայի համալրման համար նախատեսված սարքավորումների ցանկ |
| 1. Նոութբուք՝ ծրագրային ապահովմամբ | հատ | 1 | 1 | 1 | 1 |
| 2. Բջջային հեռախոս | -''- | 1 | 1 | 1 | 1 |
| 3. Դյուրակիր բժշկական սառնարան | -''- | 2 | 2 | 2 | 2 |
| 4. Հոսանքի գեներատոր | -''- | 1 | 1 | 1 | 1 |
| 5. Պինդմարմնային ջերմապահպանիչ (40 х 1,5 մլ և 28 х 0,5 մլ) | -''- | 1 | 1 | 1 | 1 |
| 6. Ցենտրիֆուգ (12 տեղ, 13 400 պտ/ր) | -''- | 1 | 1 | 1 | 1 |
| 7. Միկրոցենտրիֆուգ (2400 պտ/ր) | -''- | 1 | 1 | 1 | 1 |
| 8. Բազմաալիքային ամպլիֆիկատոր՝ ավտոնոմ ծրագրավորման հնարավորությամբ (4 х 10 х 0,5 մլ) | -''- | 1 | 1 | 1 | 1 |
| 9. Պոլիմերազային շղթայական ռեակցիայի դետեկտոր՝ ֆլուորեսցենտային, ծրագրային ապահովում | հատ | 1 | 1 | 1 | 1 |
| 10. Ջերմապահպանիչ | -''- | 1 | 1 | 1 | 1 |
| 11. Թափահարիչ՝ փորձանմուշի պատրաստման համար, հորիզանական | -''- | 1 | 1 | 1 | 1 |
| 12. Ավտոկլավ` ուտիլիզացման համար | -''- | 1 | 1 | 1 | 1 |
| 13. Ջրի մաքրման համակարգ | լրակազմ | 1 | 1 | 1 | 1 |
| 14. Բաժնաչափիչ (0,5 - 10 մկլ) | հատ | 1 | 1 | 1 | 1 |
| 15. Բաժնաչափիչ (2 - 20 մկլ) | -''- | 1 | 1 | 1 | 1 |
| 16. Բաժնաչափիչ (20 - 200 մկլ) | -''- | 1 | 1 | 1 | 1 |
| 17. Բաժնաչափիչ (100 - 1000 մկլ) | -''- | 1 | 1 | 1 | 1 |
| 18. Կալաններ` փորձանոթների համար (100 х 0,5 մլ՝ յուրաքանչյուր աշխատանքային տեղի համար) | -''- | 1 | 1 | 1 | 1 |
| 19. Կալան՝ բաժնաչափիչի համար | -''- | 4 | 4 | 4 | 4 |
| 20. Կալաններ` փորձանոթների համար (50 х 1,5 մլ՝ յուրաքանչյուր աշխատանքային տեղի համար) | -''- | 2 | 2 | 2 | 2 |
| 21. Կալան (20 х 0,5 մլ՝ յուրաքանչյուր աշխատանքային տեղի համար) | -''- | 1 | 1 | 1 | 1 |
| 22. Ծայրակալներ (0,5 - 20 մկլ, մեկ փաթեթվածքում՝ 1000 հատ) | փաթեթվածք | 5 | 5 | 5 | 5 |
| 23. Ծայրակալներ (0,5 - 200 մկլ, մեկ փաթեթվածքում՝ 1000 հատ) | -''- | 5 | 5 | 5 | 5 |
| 24. Ծայրակալներ (0,1 - 10 մկլ, մեկ փաթեթվածքում՝ 1000 հատ) | -''- | 5 | 5 | 5 | 5 |
| 25. Ծայրակալներ (100 - 1000 մկլ, մեկ փաթեթվածքում՝ 1000 հատ) | փաթեթվածք | 5 | 5 | 5 | 5 |
| 26. Ախտորոշիչ թեստ-համակարգեր | լրակազմ | 1 | 1 | 1 | 1 |
| 27. Լաբորատոր պարագաներ | -''- | 1 | 1 | 1 | 1 |
| 28. ՈՒՄ-լամպեր | հատ | 2 | 2 | 2 | 2 |
| 29. Փորձանոթներ (0,6 մլ, մեկ փաթեթվածքում՝ 500 հատ) | փաթեթվածք | 50 | 50 | 50 | 50 |
| 30. Փորձանոթներ (1,6 մլ, մեկ փաթեթվածքում՝ 500 հատ) | -''- | 50 | 50 | 50 | 50 |
| 31. Քեյս | հատ | 1 | 1 | 1 | 1 |
| 32. Ունելի | -''- | 5 | 5 | 5 | 5 |
| 33. Վիրադանակներ | -''- | 10 | 10 | 10 | 10 |
| 34. Դյուրակիր տպիչ սարք | -''- | 1 | 1 | 1 | 1 |
| 35. Դյուրակիր ցիստոանջատիչ  | -''- | 1 | 1 | 1 | 1 |
| 36. Ռեագենտների լրակազմ՝ ախտորոշման համար (100 թեստ) | լրակազմ | 1 | 1 | 1 | 1 |
| 37. Ռեագենտների լրակազմ՝ բուսաբուծական արտադրանքում 35S- պրոմոտորի և տերմինատորի հայտնաբերման համար (50 թեստ) | -''- | 1 | 1 | 1 | 1 |
| 38. Սանդ` թիվ 3 (90 մմ), թիվ 2 սանդաթակով | հատ | 50 | 50 | 50 | 50 |
| Տեսուչի պայուսակի լրակազմ՝ նախատեսված կարանտինային հսկողության վերցված արտադրանքի զննում անցկացնելու համար |  |
| 1. Լապտեր | հատ | 1 | 1 | 1 | 1 |
| 2. Ակնոցներ ԲԼ-2-1 | -''- | 1 | 1 | 1 | 1 |
| 3. Կապարակնքիչ | -''- | 1 | 1 | 1 | 1 |
| 4. Կապարակնիքներ | հատ | 100 | 100 | 100 | 100 |
| 5. Մետաղալար՝ կապարակնքման համար | մ | 10 | 10 | 10 | 10 |
| 6. Մկրատ | հատ | 1 | 1 | 1 | 1 |
| 7. Վիրադանակ | -''- | 2 | 2 | 2 | 2 |
| 8. Ունելի | -''- | 2 | 2 | 2 | 2 |
| 9. Փորձանոթներ | -''- | 20 | 20 | 20 | 20 |
| 10. Խոշորացնող ապակիներ | -''- | 5 | 5 | 5 | 5 |
| 11. Օդածծիչ | -''- | 1 | 1 | 1 | 1 |
| 12. Արանքաչափիչ՝ պարկերի համար | -''- | 1 | 1 | 1 | 1 |
| 13. Արանքաչափիչ՝ ավտոմոբիլների համար | -''- | 1 | 1 | 1 | 1 |
| 14. Թիակ | -''- | 2 | 2 | 2 | 2 |
| 15. Վրձին փոքր  | -''- | 3 | 3 | 3 | 3 |
| 16. Վրձին՝ թափոնները հավաքելու համար | -''- | 2 | 2 | 2 | 2 |
| 17. Նոթատետր (15 х 20 սմ, 150 թերթ) | -''- | 2 | 2 | 2 | 2 |
| 18. Գրիչ | -''- | 2 | 2 | 2 | 2 |
| 19. Մատիտ | -''- | 2 | 2 | 2 | 2 |
| 20. Շնչադիմակ | -''- | 1 | 1 | 1 | 1 |
| 21. Բամբակե պարկեր՝ հողի նմուշների համար | -''- | 30 | 30 | 3 | 30 |
| 22. Առուներ (կյուվետներ) | -''- | 2 | 2 | 2 | 2 |
| 23. Ձեռնոցներ | լրակազմ | 5 | 5 | 5 | 5 |
| 24. Ցելոֆանե տոպրակներ | հատ | 50 | 50 | 50 | 50 |
| 25. Պատրաստուկային ասեղներ | -''- | 10 | 10 | 10 | 10 |
| 26. Կոմբինեզոն | -''- | 1 | 1 | 1 | 1 |
| Տեսուչի պայուսակի լրակազմ՝ նախատեսված անտառանյութի զննում անցկացնելու համար |
| 1. Կացին | հատ | 1 | 1 | 1 | 1 |
| 2. Կեռն (հանուկ) | -''- | 1 | 1 | 1 | 1 |
| 3. Դուր | -''- | 1 | 1 | 1 | 1 |
| 4. Գրչահատ | -''- | 1 | 1 | 1 | 1 |
| 5. Մետաղասղոց՝ ծառի | -''- | 1 | 1 | 1 | 1 |
| 6. Վրձին փոքր  | -''- | 3 | 3 | 3 | 3 |
| 7. Ցելոֆանե տոպրակներ | -''- | 50 | 50 | 50 | 50 |
| 8. Բացովի սանդուղք | -''- | 1 | 1 | 1 | 1 |
| 9. Ձեռնոցներ | լրակազմ | 5 | 5 | 5 | 5 |
| 10. Գրիչ | հատ | 2 | 2 | 2 | 2 |
| 11. Մատիտ | -''- | 2 | 2 | 2 | 2 |
| 12. Նոթատետր (15 х 20 սմ, 150 թերթ) | -''- | 2 | 2 | 2 | 2 |
| 13. Բեռնարկղեր՝ միջատներ հավաքելու համար | -''- | 5 | 5 | 5 | 5 |
| 14. Խածատիչ | կգ | 1 | 1 | 1 | 1 |
| 15. Կապարակնքիչ | հատ | 1 | 1 | 1 | 1 |
| 16. Մետաղալար՝ կապարակնքման համար | մ | 10 | 10 | 10 | 10 |
| 17. Կապարակնիքներ | հատ | 100 | 100 | 100 | 100 |
| 18. Ունելի | հատ | 2 | 2 | 2 | 2 |
| 19. Փորձանոթներ | -''- | 20 | 20 | 20 | 20 |
| 20. Պատրաստուկային ասեղներ | -''- | 10 | 10 | 10 | 10 |
| 21. Կոմբինեզոն | -''- | 1 | 1 | 1 | 1 |

[[1]](#footnote-1)

1. \* Բուսասանիտարական հսկիչ կետ:

|  |  |
| --- | --- |
| Ծանոթագրություններ. | 1. Նշված նորմերը նվազագույնն են եւ կարող են ավելացվել՝ ելնելով բուսասանիտարական հսկիչ կետի հաստիքների թվաքանակից եւ կարանտինային հսկողության վերցված արտադրանքի բեռնահոսքի ինտենսիվությունից։ |
| 2. Բուսասանիտարական հսկիչ կետում տեսուչի պայուսակների լրակազմերի քանակը կախված է բուսասանիտարական հսկիչ կետի հաստիքների թվաքանակից։ |
| 3. Մեկ տեխնիկական միջոցը թույլատրվում է փոխարինել իր նշանակությամբ եւ կիրառմամբ համանման մեկ այլ միջոցով։ |
| 4. Կահույքը, կենցաղային տեխնիկան, կազմտեխնիկան եւ սարքավորումները, ըստ անհրաժեշտության, ձեռք են բերվում՝ հաշվի առնելով բուսասանիտարական հսկիչ կետի հաստիքների թիվը եւ ծառայողական շինությունների առկայությունը։ |

***(հավելվածը փոփ., լրաց. ԵՏՀԽ 26.01.18 թիվ 11)*** [↑](#footnote-ref-1)